વડોદરા: સાત માસ પૂર્વે ભયંકર માર્ગ અકસ્માતનો ભોગ બનેલા છોટાઉદેપુર જિલ્લાના ગુડા ગામના યુવાન સુરતાન રાઠવાના જમણા પગની ઘૂંટીનું હાડકું બહાર નીકળી ગયું હતું. પગ કાપવો પડે તેવી સ્થિતી હતી. પરંતુ, વડોદરાના ઓર્થોપેડિક સર્જને જેતે સમયે એક પગ કાપવાની વાતથી નાસીપાસ થઇ ગયેલા આદિવાસી યુવાનની ઘુંટીનું થ્રીડી પ્રિન્ટીંગ ટેકનોલોજીની મદદથી ઓપરેશન કરીને પગ બચાવી લીધો છે. નોંધનીય બાબત એ છે કે, થ્રીડી પ્રિન્ટીંગ ટેકનોલોજીનો ઉપયોગ કરીને ઘૂંટીનું સફળ ઓપરેશન થયું હોય તેવો પ્રથમ કિસ્સો છે.